标题：惜誓
释名
《楚辞》篇名。作者不详，或谓汉贾谊作。王逸注:"《惜誓》者，不知谁所作也。或曰贾谊，疑不能明也。惜者，哀也;誓者，信也，约也。言哀惜怀王与己信约而复背之也。古者君臣将共为治，必以信誓相约，然后言乃从而身以亲也。盖刺怀王有始而无终也。"亦借指遭谗见忌的怨愤之作。  
全文内容
惜誓
惜余年老而日衰兮，岁忽忽而不反。
登苍天而高举兮，历众山而日远。
观江河之纡曲兮，离四海之沾濡。
攀北极而一息兮，吸沆瀣以充虚。
飞朱鸟使先驱兮，驾太一之象舆。
苍龙蚴虬于左骖兮，白虎骋而为右騑。
建日月以为盖兮，载玉女于后车。
驰骛于杳冥之中兮，休息虖昆仑之墟。
乐穷极而不厌兮，原从容虖神明。
涉丹水而驼骋兮，右大夏之遗风。
黄鹄之一举兮，知山川之纡曲。
再举兮，睹天地之圜方。
临中国之众人兮，讬回飙乎尚羊。
乃至少原之野兮，赤松、王乔皆在旁。
二子拥瑟而调均兮，余因称乎清商。
澹然而自乐兮，吸众气而翱翔。
念我长生而久仙兮，不如反余之故乡。
黄鹄后时而寄处兮，鸱枭群而制之。
神龙失水而陆居兮，为蝼蚁之所裁。
夫黄鹄神龙犹如此兮，况贤者之逢乱世哉。
寿冉冉而日衰兮，固儃回而不息。
俗流从而不止兮，众枉聚而矫直。
或偷合而苟进兮，或隐居而深藏。
苦称量之不审兮，同权概而就衡。
或推迻而苟容兮，或直言之谔谔。
伤诚是之不察兮，并纫茅丝以为索。
方世俗之幽昏兮，眩白黑之美恶。
放山渊之龟玉兮，相与贵夫砾石。
梅伯数谏而至醢兮，来革顺志而用国。
悲仁人之尽节兮，反为小人之所贼。
比干忠谏而剖心兮，箕子被发而佯狂。
水背流而源竭兮，木去根而不长。
非重躯以虑难兮，惜伤身之无功。
已矣哉！独不见夫鸾凤之高翔兮，乃集大皇之野。
循四极而回周兮，见盛德而后下。
彼圣人之神德兮，远浊世而自藏。
使麒麟可得羁而系兮，又何以异虖犬羊？
作者简介
贾谊(公元前200～前168)，西汉政治家、文学家。洛阳（今属河南省）人。18岁时，就以博学能文而闻名于郡中，得到郡守吴公的赏识，收为弟子。文帝即位后，因吴公的推荐，任为博士，掌文献典籍。其时，贾谊不过20多岁，在博士中最为年轻，但以见识和议论，赢得博士中年长者的尊敬，受到文帝的重视,不到一年,被擢升为太中大夫。朝廷上许多法令、规章的制定，都由他主持进行。贾谊的才华和文帝对他的信任，引起了一部分朝臣的不满。他们以“洛阳之人，年少初学,专欲擅权,纷乱诸事”（《史记·屈原贾生列传》）的流言,动摇了文帝对贾谊的信任,结果文帝让贾谊离开长安，去做长沙王的太傅。后人称贾谊为贾长沙、贾太傅。在长沙任职的三年中，贾谊的心情一直抑郁不欢。文帝七年(公元前175),贾谊被召回长安，任梁怀王的太傅。此时文帝虽仍赞赏贾谊的博学。而对于他多次上疏陈述的政治主张并不采纳。后来梁怀王骑马时摔死，贾谊认为自己没有尽到太傅的责任，经常悲泣自责，不久死去。贾谊的作品，《汉书·艺文志》著录有文58篇，赋7篇,其文即现存的《新书》，亦名《贾子》，曾经西汉末年刘向校定,虽然在流传过程中有所错乱和散失,但基本可信。首篇《过秦论》，是贾谊政论文中的名篇。另一篇著名政论文《陈政事疏》，又称《治安策》，载于《汉书·贾谊传》。据班固称，是他从《新书》58篇中选择“切于世事者”(《汉书·贾谊传赞》)，经过合并删削而成，题目是后人安上的。贾谊的辞赋大多已亡佚。除《吊屈原赋》、《□鸟赋》外，刘向所编《楚辞》中收入《惜誓》一篇,作者题贾谊,但东汉王逸为《楚辞》作注时，则表示对作者“疑不能明”。有《贾长沙集》，收入明代张溥编纂的《汉魏六朝百三家集》。近人刘师培有《新书□补》2卷,《佚文辑补》1卷。
楚辞补注
《惜誓》者，不知谁所作也。或曰贾谊，疑不能明也。《汉书》：贾谊，洛阳人。文帝召为博士，议以谊任公卿。绛灌之属毁谊，天子亦疏之，以谊为长沙王太傅。意不自得，及度湘水，为赋以吊屈原。赋云：所贵圣之神德兮，远浊世而自藏。使麒麟可系而羁兮，岂云异夫犬羊。又曰：凤皇翔于千仞兮，览德辉而下之。见细德之险微兮，遥增击而去之。彼寻常之污渎兮，岂容吞舟之鱼。横江潭之鳣鲸兮，固将制于蝼蚁。与此语意颇同。惜者，哀也。誓者，信也，约也。言哀惜怀王，与己信约，而复背之也。古者君臣将共为治，必以信誓相约，然后言乃从一作从之。而身以亲也。盖刺怀王有始而无终也。 
惜余年老而日衰兮，岁忽忽而不反。言哀己年岁已老，气力衰微，岁月卒过，忽然不还，而功不成，德不立也。登苍天而高举兮，历众山而日远。言己想得道真，上升苍天，高抗志行，经历众山，去我乡邑，日以远也。观江河之纡曲兮，离四海之沾濡。言己遂见江河之纡曲，志为盘结；遇四海之风波，衣为濡湿。心愁身苦，忧悲且思也。遇，一作过。攀北极而一息兮，吸沆瀣以充虚。言己周流行求道真，冀得上攀北极之星，且中休息，吸清和之气，以充空虚，疗饥渴也。以，一作以。 飞朱鸟使先驱兮，驾太一之象舆。言己吸天元气，得其道真。即朱雀神鸟为我先导，遂乘太一神象之舆，而游戏也。苍龙蚴虬于左骖兮，白虎骋而为右騑。言己德合神明，则驾苍龙，骖白虎，其状蚴虬有威容也。 建日月以为盖兮，载玉女于后车。言己乃立日月之光，以为车盖。载玉女于后车，以侍栖宿也。驰骛于杳冥之中兮，休息呼昆仑之墟。言己虽驰骛杳冥之中，脩善不倦，休息昆仑之山，以游观也。骛，一作骛。呼，一作乎。乐穷极而不厌兮，愿从容呼神明。言己周行观望，乐无穷极，志犹不厌，愿复与神明俱游戏也。呼，一作乎。涉丹水而驼骋兮，丹水，犹赤水也。《淮南》言赤水出昆仑也。驼，一作驰。右大夏之遗风。大夏，外国名也。在西南。言己复渡丹水而驰骋，顾见大夏之俗，思念楚国也。黄鹄之一举兮，知山川之纡曲。再举兮，睹天地之圜方。言黄鹄养其羽翼，一飞则见山川之屈曲，再举则知天地之圜方。居身益高，所睹愈远也。以言贤者亦宜高望远虑，以知君之贤愚也。黄，一作鸿。一，或作壹。睹，一作睹，一作知。临中国之众人兮，讬回□乎尚羊。 尚羊，游戏也。言己临见楚国之中，众人贪佞，故讬回风，远行游戏也。一云：讬回风乎倘佯。乃至少原之野兮，少原之野，仙人所居。野，一作野。赤松王乔皆在旁。言遂至众仙所居，而见赤松子与王乔也。乔，一作侨。二子拥瑟而调均兮，均，亦调也。余因称乎清商。清商，歌曲也。言赤松、王乔见己欢喜，持瑟调弦而歌。我因称清商之曲最为善也。澹然而自乐兮，澹，一作淡。吸众气而翱翔。众气，谓朝霞、正阳、沦阴、沆瀣之气也。言己得与松乔相对，心中澹然而自欣乐，俱吸众气而游戏。念我长生而久仙兮，不如反余之故乡。言屈原设去世离俗，遭遇真人，虽得长生久仙，意不甘乐，犹思楚国，念故乡。忠信之至，恩义之笃也。黄鹄后时而寄处兮，鸱枭群而制之。言黄鹄一飞千里，常集高山茂林之上，设后时而欲寄处，则鸱枭群聚，禁而制之，不得止也。言贤者失时后辈，亦为谗佞所排逐。一作鸿鹄。神龙失水而陆居兮，为蝼蚁之所裁。 蝼，蝼蛄也。蚁，蚍蜉也。裁，制也。言神龙常潜深水，设其失水，居于陵陆之地，则为蝼蚁、蚍蜉所裁制，而见啄啮也。以言贤者不居庙堂，则为俗人所侵害也。蚁，一作螘。夫黄鹄神龙犹如此兮，况贤者之逢乱世哉！言黄鹄能飞翔，神龙能存能亡，奄然失所，为鸱枭、蝼蚁所制，其困如此。何况贤者，身无爵禄，为俗人所困侮，固其宜也。 寿冉冉而日衰兮，固儃回而不息。儃回，运转也。言己年寿日以衰老，而楚国群臣承顺君非，随之运转，常不止息也。固，一作国。儃，一作邅。 俗流从而不止兮，众枉聚而矫直。枉，邪也。矫，正也。言楚国俗人流从谄谀，不可禁止，众邪群聚，反欲正忠直之士，使随之也。或偷合而苟进兮，或隐居而深藏。言士有偷合于世，苟欲进取，以得爵位。或有修行 德义，隐藏深山，而君不照知也。苦称量之不审兮， 称所以知轻重，量所以别多少。同权概而就衡。概，平也。权、衡，皆称也。言患苦众人，称物量谷，不知审其多少，同其称平，以失情实，则使众人怨也。以言君不称量士之贤愚，而同用之，则使智者恨也。或推移而苟容兮，或直言之谔謣。言臣承顺君非，可推可移，苟自容入以得高位。有直言谔谔，谏正君非，而反放弃之也。移，一作移。谔，《释文》作●。伤诚是之不察兮，并纫茅丝以为索。单为纫，合为索。言己诚伤念君待遇苟合之人与忠直之士，曾无别异，犹并纫丝与茅共为索也。一云：并绳丝以为索。注云：单为绳，合为索。方世俗之幽昏兮，幽昏，不明也。眩白黑之美恶。眩，惑也。言方今之世，君臣不明，惑于贪浊，眩于白黑，不能知人善恶之情也。一本“眩”下有“于”字。放山渊之龟玉兮，龟可以决吉凶，故人亦 □之。放，弃也。相与贵夫砾石。小石为砾。言世人皆弃昆山之玉，大泽之龟，反相与贵重小石也。言闇君贵佞伪，贱忠直也。梅伯数谏而至醢兮，已解于《离骚经》。醢，一作菹。一云：至菹醢兮。来革顺志而用国。来革，纣佞臣也。言来革佞谀，从顺纣意，故得显用，持国权也。悲仁人之尽节兮，反为小人之所贼。言哀伤梅伯尽忠直之节，谏正于纣，反为来革所谮，而被贼害也。比干忠谏而剖心兮，剖，一作割。箕子被发而佯狂。已解于《九章》。佯，一作详。水背流而源竭兮，竭，《释文》作渴。木去根而不长。言水横流，背其源泉，则枯竭，木去其根株，则枝叶不长也。以言人背仁义、违忠信，亦将遇害也。非重躯以虑难兮，惜伤身之无功。言己非重爱我身，以虑难而不竭忠，诚伤生于世闲，无功德于民也。躯，一作体。已矣哉！独不见夫鸾凤之高翔兮，乃集大皇之野。大皇之野，大荒之薮。一无“夫”字。 大，一作太。野，一作野。一注云：皇，美也。大，美之薮。循四极而回周兮，见盛德而后下。言鸾鸟、凤皇乃高飞于大荒之野，循于四极，回旋而戏，见仁圣之王，乃下来集归于有德也。以言贤者亦宜处山泽之中，周流观望，见高明之君，乃当仕也。回，一作佪。而回周兮，一作以周览兮。彼圣人之神德兮，远浊世而自藏。言彼神智之鸟，乃与圣人合德。见非其时，则远藏匿迹。言己亦宜效之也。使麒麟可得羁而系兮，一无“得”字。一本“系”下有“之”字。又何以异呼犬羊？言麒麟仁智之兽，远见避害，常藏隐不见，有圣德之君乃肯来出。如使可得羁系而畜之，则与犬羊无异，不足贵也。言贤者亦以不可枉屈为高，如可趋走，亦不足称也。呼，一作乎，一作夫。